திராவிட மொழியாகிய தெலுங்குதான் 10,000ஐ முதலில் தாண்டி இன்று 15,600+ கட்டுரைகளுடன் 36 ஆவது இடத்தில் உள்ளது. இந்திய மொழிகளில் தெலுங்கே முதல், அடுத்தது வங்காள மொழி, மராத்தி, பின் தமிழ். ஆனால் கட்டுரை எண்ணிக்கையிலே தமிழ் இன்னும் பின்னடைவு ஏற்பட வாய்ப்புள்ளது. கன்னடமும் பிற இந்திய மொழிகளும் விரைந்து முன்னேறி வருகிறார்கள். நாம் இன்னும் ஒற்றுமையுடனும், கூடிய உழைப்புடனும் கட்டுரை ஆக்கத்தில் முனைய வேண்டும். தானியங்கி வழி எண்ணிக்கையைக் கூட்டுவது வேறு, பல அடிப்படையான தலைப்புகளில் பயனுடைய கருத்துக்களைத்தாங்கி வரும் கட்டுரைகள் வேறு. த.வி. தமிழ் மக்களுக்கு எவ்வாறு பயன் தர வல்லது என்பதே குறிக்கோளாக இருத்தல் வேண்டும். 10,000 கட்டுரைகள் ஊர்ப்பெயர்களும் தெருப்பெயர்களுமாக இருப்பதால் தவறில்லை, பயனும் உண்டு ஆனால் அது பரந்துபட்ட வளர்ச்சி இல்லை. 9,000க்கும் மேலான எண்ணிக்கையில் பறவைகளின் இனங்களிருந்தால் அதில் 1,000க்காவது
தமிழில் செய்திகள் இருக்க வேண்டும், இப்படி ஒவ்வொரு துறையிலும் உள்ள கருத்துக்களை தமிழில் ஆக்கி வளர்க்க வேண்டும். --C.R.Selvakumar 13:36, 30 செப்டெம்பர் 2006 (UTC)செல்வா  
மேலும் எத்தனை வருகைகள் ஒரு மொழி விக்கிக்கு என்னும் கணக்கிலும் தமிழ் 3ஆம் இடத்திலே உள்ளது. அக்டோபர் மாதத்திற்கு தமிழ் 178, தெலுங்கு 31, கன்னடா 42, இந்தி 331, மராத்தி 50, உருது 221, என்று போகின்றது. இஙகே பார்க்கவும்--C.R.Selvakumar 13:52, 30 செப்டெம்பர் 2006 (UTC)செல்வா  
:செல்வா தகவலுக்கு நன்றி, ஆனால் நான் பயர்பாக்ஸ் உலாவி மூலம பார்த்தபோது அவை 2004 ஆண்டுவரையான தகவலையே காட்டுகின்றன. கட்டுரை எண்ணிக்கை நிச்சயமாக அதிகரிக்கவேண்டும் அத்துடன் சிறந்த கட்டுரைகளை தேர்வுசெய்து சிறப்புக் கட்டுரைகளாக நியமனம் செய்யவேண்டும். நானும் என்னால் இயன்றவை கணினி மற்றும் ஏனைய துறைகளில் கட்டுரை எழுதமுயற்சி செய்கின்றேன். --Umapathy 14:40, 30 செப்டெம்பர் 2006 (UTC)  
செல்வா, உமாபதி - வருகை கணக்கை எடுக்கும் வழக்கத்தை விக்கிமீடியா புள்ளவிவரக் கருவி இரண்டு ஆண்டுகளுக்கு முன்னமே நிறுத்திக்கொண்டுவிட்டது. ஆனால், அப்படி கணக்கு எடுக்கப்பட்டாலும் தமிழ் முன்னணியில் இருக்கும் என்பது என் நம்பிக்கை. அண்மைய மாற்றங்கள் பக்கத்தில் உள்ள முதல் 100 பக்க விவரங்களை பார்க்கும்போது திருப்திகரமாகவே உள்ளது. ஒரு சிலரை தவிர்த்து தற்போதைய பங்களிப்பாளர்கள் அனவைரும் பல துறை சார்ந்தே கட்டுரைகள் உருவாக்கி வருவது அறிந்ததே. அத்தகையோர் எணணிக்கையும், அவர்களின் பங்களிப்பு நேரமும், தள நிர்வாகச்சுமையும் அதிகமாக இருப்பதே தமிழ் விக்கிபீடியாவின் எண்ணிக்கை, பரப்பு வளர்ச்சியில் மித வேகத்துக்கு காரணம். மேலும் பயனர்கள் வர வர நிலைமை மாறும். --ரவி 15:50, 30 செப்டெம்பர் 2006 (UTC)  
::தெலுங்கும் வங்காளமும் எப்படி இவ்வளவு வேகமாக முன்னேறுகின்றன என்பதை அறிந்தவர்கள் தெரியப்படுத்துங்கள். தானியங்கிகளாலா? ஒப்பீடுகளை விட்டுப் பார்த்தாலும் கூட 4500 போதாது. ஆயிரக்கணக்கில் மேலும் வேண்டும். ஒரு நான்கு, ஐந்து வரிகளாயினும் ஒரு படிமம், வெளி இணைப்புக்களுடன் கூடியதாக உருவாக்கினாற்கூடப் போதுமானது. நாம் ந்றைய உழைக்க வேண்டும். தமிழில் இணைய உள்ளடக்கம் மிகவும் குறைவாகவே உள்ளது. திட்டமிட்டுச் செயலாற்ற வேண்டியவை நிறைய இருக்கின்றன. புதிய பயனர்கள் சிலரையாவது ஈர்க்க வேண்டியதும் அவசியமாகும். --கோபி 16:38, 30 செப்டெம்பர் 2006 (UTC)  
ஆகஸ்ட் 2006 க்குரிய புள்ளிவிபரங்கள் வெளிவந்துள்ளன. இங்கே பார்க்கவும் Mayooranathan 16:49, 30 செப்டெம்பர் 2006 (UTC)
தமிழில் இன்னும் கட்டுரைகள் நிறைய எழுத வேண்டும் என்பது உண்மைதான். ஆனால் மற்றவர்களைப் பார்த்துக் கட்டுரை எண்ணிக்கைக்காக நம்முடைய நேரத்தை வீணாக்க வேண்டியதில்லை. நல்ல தரமான கட்டுரைகளை உருவாக்குவதையே நோக்கமாகக் கொள்ளவேண்டும். தானியங்கிகளைப் பயன்படுத்துவதை நான் எதிர்க்கவில்லை. ஆனாலும் அதிகம் பயனில்லாத கட்டுரைகளை எண்ணிக்கைக்காக உருவாக்குவது எதிர்மறையான விளைவுகளையே ஏற்படுத்தும். குறைந்த எண்ணிக்கையான பயனர்களை வைத்துக்கொண்டு ஆயிரக்கணக்கில் குறுங்கட்டுரைகளை எழுதிவிட்டுப் பின்னர் அவற்றை விரிவாக்குவதற்குப் பல ஆண்டுகள் எடுக்கக்கூடும். அதிக அளவில் பக்கங்களை உருவாக்கும் சில விக்கிபீடியாக்களுக்குச் சென்று பார்த்தேன். கட்டுரைத் தலைப்பு இருக்கிறது. துணைத்தலைப்புக்கள், துணைத்துணைத் தலைப்புக்கள் எல்லாம் இருக்கின்றன. தானாக உருவாகும் உள்ளடக்கப் பட்டியலும் உண்டு. ஆனால் கட்டுரைக்கென ஒரேயொரு சொல்மட்டும் உண்டு. இந்த ஒரு சொல் தவிர அப்பக்கத்திலுள்ளவை இது போன்ற நூற்றுக்கணக்கான பக்கங்களுக்குப் பொருந்தலாம். இவ்வாறு புள்ளிவிபரங்களுக்காகக் கட்டுரைகளின் எண்னிக்கைகளை அதிகரித்து விடலாம். ஆனால் இவற்றைப் பயனுள்ள கட்டுரைகள் ஆக்குவது எப்போது?  
தமிழ் விக்கிபீடியாவில் நாங்கள் இன்னும் சரியான திசையில் செல்கிறோம் என்பதே எனது கருத்து. ஆகஸ்ட் 2006 க்குரிய புள்ளிவிபரங்களை அவதானித்தால் இது தெளிவாக விளங்கும். கீழே தரப்பட்டுள்ள, முனைப்பாக இயங்கிவரும் இந்திய மொழிகளுக்குரிய சில புள்ளிவிபரங்களைப் பாருங்கள்.  
| பங்களிப்பவர்கள் | **66** | 41 | 63 | 50 | 43 | 56 |  |
| --- | --- | --- | --- | --- | --- | --- | --- |
| புதிய விக்கிபீடியர் | 8 | 3 | 12 | 4 | -- | 4 |  |
| இயங்குபவர்கள் | 32 | 14 | 43 | 15 | 15 | 15 |  |
| முனைப்புடன் இயங்குபவர்கள் | 11 | 5 | 19 | 3 | 5 | 4 |  |
| கட்டுரைகள் (வழமை) | 4100 | 5100 | 6400 | 5200 | 3600 | 1700 |  |
| கட்டுரைகள் (மாற்றுமுறை) | **3700** | 3500 | 3100 | 1900 | 2800 | 998 |  |
| பைட்ஸ்/கட்டுரை | **4131** | 2238 | 1722 | 1415 | 2288 | 2781 |  |
| 0.5kb க்கு மேல் | **59%** | 36% | 26% | 21% | 37% | 38% |  |
| 2.0kb க்கு மேல் | **17%** | 7% | 5% | 5% | 6% | 11% |  |
| தரவுத்தள அளவு | **16M** | 11M | 11M | 7.1M | 8M | 4.7M |  |
| சொற்கள் | **706k** | 628k | 500k | 370k | 377k | 287k |  |
| படிமங்கள் | **2300** | 1800 | 1700 | 237 | 855 | 385 | } |
தமிழ் விக்கிபீடியா முன்னிலை வகிக்கும் புள்ளிவிபரங்கள் தடித்த எழுத்தில் காட்டப்பட்டுள்ளன.
.Mayooranathan 17:09, 30 செப்டெம்பர் 2006 (UTC)  
:மயூரநாதன், நானும் தங்களுடைய கருத்துடையவன் தான். நீங்கள் காட்டியுள்ள இதே புள்ளி விவரத்தை நான் இங்கே முன்னர் குறிப்பிட்டிருந்தேன். கட்டுரை எண்ணிக்கை முதன்மை இல்லை. பயன் தான் முதன்மையானது. கருத்துப் பரட்சியும், கருத்து வளமும் தான் முக்கியம். இன்னும் நிறைய பயனர்கள் முன் வரவேண்டும், இன்னும் அடிப்படையான தலைப்புகளும் வகைகளும் வேண்டும். நீங்கள் கூறியது போல வளமில்லாமல் கட்டுரை எண்ணிக்கைகள் சில விக்கிகளில் கூட்டி வருகிறார்கள். கோபி இங்கே கூறியுள்ளதுதான் என் கருத்தும். நேரம் கிடைப்பதுதான் மிக அரிதாக இருக்கின்றது. பல்வேறு கோணங்களில் நாம் கட்டுரைகள் ஆக்க வேண்டும். பெரும்பாலானவை கோபி சொல்வது போல் இருந்தாலும் போதும். அதே நேரத்தில் சிலவேனும் விரிவாக இருக்க வேண்டும். பல ஆங்கில மற்றும் பிற விக்கிக் கட்டுரைகளைக்காட்டிலும் ஒரு சிறிதளவாயினும் சிறந்ததாக இருக்க வேண்டும். அண்மையில் டூக்கான் பறவை பற்றி ஒரு கட்டுரை தொடங்கினேன் அதையும் ஆங்கில :en:Toucan கட்டுரையும் ஒப்பிட்டுப் பார்த்தீர்களானால், அதில் இல்லாத பல செய்திகளும் த.வியில் இருப்பதைப் பார்ப்பீர்கள். அவை நான் கண்டுபிடித்ததல்ல. பிற உசாத்துணை ஊடகங்களில் இருந்து திரட்டியதுதான். எனினும், ஒரு சிறிதளவாயினும் ஆங்கில விக்கியை விட அதிக செய்திகள் தாங்கியுள்ளதாக இருப்பதைச் சுட்டிக் காட்டினேன். வேறு பல கட்டுரைகளுக்கு இணையான கட்டுரைகள் ஆங்கில விக்கியிலும் காண இயலாது (உங்கள் யாழ் உணவுக் கட்டுரை போல). தமிழில் சிறப்பாக தனித்துவமாக உள்ள செய்திகளை எல்லாம் முனைப்புடன் தொகுக்க வேண்டும். செய்ய வேண்டிய ஆக்கப்பணிகள் ஆயிரக்கணக்கில் இருந்தாலும், உழைக்கும் கரங்கள் குறைவாகவே உள்ளன. எனவே மெதுவாகவே நம் பணி நகர்கின்றது. அதிகம் உழைக்க வேண்டாம், விடாது தொடர்ந்து, பணி சிறக்குமாறு உழைத்து வந்தாலே போதும். உமாபதி, கோபி, ரவி உங்கள் கருத்துக்களுக்கு நன்றி. நான் வருகைபற்றி தந்த புள்ளிவிவரம் அக்டோபர் 2004க்கானதுதான் அதை நான் உணரவில்லை. சுட்டியமைக்கு நன்றி. --C.R.Selvakumar 01:09, 1 அக்டோபர் 2006 (UTC)செல்வா
::சென்ற வெள்ளியன்று பெங்களூரில் உள்ள பன்மொழி விக்கிபீடியர்கள் கூடினோம். ஜிம்போ வேல்சும் வந்திருந்தார். முன்னதாக தில்லியில் அவர் அளித்த பேட்டியில் வங்காளம் மற்றும் கன்னட விக்கிக்களைப் பற்றி மட்டும் புகழ்ந்து இருந்தார். அவரிடம் தமிழ் விக்கியின் பன்முனை வளர்ச்சியைப் பற்றி நான் எடுத்துரைத்தன்பேரில் அவர் அண்மைய பேட்டிகளில் தமிழ் விக்கியைக் குறிப்பிடும் வழக்கத்தைத் துவங்கியுள்ளார்! குரு பிரம்மா என்ற தெலுங்கு விக்கிபீடியர் தெ.வி. 15,000 கட்டுரை இலக்கை அடைந்ததைக் கண்டு வியந்தார். இது இவ்வளவு குறுகிய கால இடைவெளியில் எப்படி ஏற்பட்டது என்று கேட்கவிருக்கிறேன். மற்றபடி, உங்கள் அனைவரின் கருத்துக்களோடு உடன்படுகிறேன். நாம், தரமான கட்டுரைகளை உருவாக்குவதில் முனைப்பு காட்டுவோம்.
::மேலும், ஜிம்போ தந்த ஒரு தரவின்படி தமிழ் விக்கிபீடியாவிற்கு வருபவர்களில் 1 விழுக்காடிற்கும் குறைவானவர்களே இந்தியாவிலிருந்து வருவதாகக் குறிப்பிடப்பட்டுள்ளது! இதற்கான காரணங்களை ஆராய்ந்து, இங்குள்ள 6 கோடி தமிழர்களில் பெரும்பங்கினர்க்கு த.வியைக் கொண்டு சேர்க்க வேண்டும். நான் சில நாட்களாக பணிப்பளு காரணமாகப் பங்களிக்க முடியவில்லை. விரைவில் துவங்குகிறேன். -- Sundar <sup>\பேச்சு</sup> 11:28, 3 அக்டோபர் 2006 (UTC)